Vadsby-Gods.dk
Passion fødes....
Indkøb af projekt
Pladearbejdet
Italiensk for begyndere - Begyndelsen på italiensk...
Dette er historien om, hvordan små ting i en drengs opvækst, kan skabe bunden for en sund, økonomisk, og til tider fanatisk, interesse for en specielt type biler... Nemlig de biler, som taler til hjertet: Året er 1978, og et sted på Sjælland kører en orange AlfaSud 1,3 med skrigende dæk, kun overdøvet af symfonien fra den lavtliggende boxermotor.
Scenen udspiller sig på en manøvreprøve, og i hovedrollerne ses, bag rattet, en ung fyr med vige jeans, løs skjorte, og begyndende sølvstænkt i håret, og, i passagersædet, en smuk ung kvinde, som, hvis det ikke var for styrthjelmen, ville kunne springe direkte ind i en fotoshoot for italiensk modetøj.
Egentlig kan man godt fristes til at tænke, hvad alt dette har med en drengs passion at gøre, men det er kun indtil man tager røntgenbrillerne på... For inde i den unge kvindes mave åbenbarer der sig en lille dreng, som stille, og sikkert isoleret fra verdens farer, lytter til den koncert, som motoren komponerer, og samtidig mærker de følelser, blandet med adrenalin, som strømmer ind igennem kroppen... ind igennem sjælen.
Den lille dreng er i dag voksen, men følelsen er der stadig... Passionen lever i hjertet!